Federico Fernández

Federico Fernández (sündinud 21. veebruaril 1989 Tres Algarroboses) on Argentina jalgpallur, kes mängib keskkaitsjana Hispaania kõrgliigaklubis Elche.

Ta alustas klubikarjääri Argentina klubis Estudiantes de La Plata, mille koosseisus debüteeris ta Argentina kõrgliigas 2008. aastal. 2009. aastal võitis ta klubiga Lõuna-Ameerika klubide meistrivõistlused Copa Libertadorese ja 2010. aasta kevadhooajal Argentina meistrivõistlused.

2011. aastal liitus Fernández Itaalia kõrgliigaklubiga Napoli. Hooaja 2012–13 teises pooles mängis ta laenul Hispaania kõrgliigaklubis Getafe. 2011. ja 2014. aastal võitis ta Napoliga Itaalia karikavõistlused.

2014. aasta augustis siirdus ta 10 miljoni euro eest Inglismaa kõrgliigaklubisse Swansea City, kellega sõlmis nelja-aastase lepingu.

2018. aasta augustis sõlmis ta kaheaastase lepingu Inglismaa kõrgliigaklubiga Newcastle United. Seal mängis ta kokku neli hooaega.

2022. aasta septembris sõlmis ta üheaastase lepingu Elchega.

Argentina jalgpallikoondises mängis Fernández aastatel 2011–2014. Ta kuulus Argentina koondisse 2014. aasta maailmameistrivõistlustel, kus saavutati teine koht.

Saavutused 
Estudiantes
Copa Libertadores: 2009
Argentina Primera División: 2010 Apertura
Napoli
Coppa Italia: 2011–12, 2013–14

Välislingid 

Argentina jalgpallurid
SSC Napoli mängijad
Getafe CF mängijad
Swansea City AFC mängijad
Newcastle United FC mängijad
Elche CF mängijad
Serie A mängijad
La Liga mängijad
Premier League'i mängijad
The Championshipi mängijad
Sündinud 1989